曲卡佩

曲卡佩、曲架佩、曲架度多或曲架貴婦係曲架狗同貴婦狗配種而成嘅狗品種，最常見嘅係微型貴婦狗加英曲。個名由曲架狗嘅英文 cocker spaniel 同貴婦 poodle 結合而成。

來歷
曲卡佩最初係由美國嘅「設計狗」配種，目的係整同人做，而又健康嘅狗種。讚嘅人講，雜交優勢令曲卡佩冇其老竇老母品種嘅健康問題。彈嘅人指出，雜交嘅後代遺傳有多元化啲，所謂嘅「雜交優勢」 係講緊唔同物種嘅交配，而唔係狗品種。早係 1960 年代，有人喺美國將曲架同貴婦狗配種。   

2022年，曲卡佩狗係英國貴嘅狗種之一，平均售價為 1,336.15 英鎊。喺 2019 年至 2020 年期間，英國嘅平均價格升咗 168 ％，係由於 COVID-19 引起嘅大封城令其需求大增所至。

品性
繁殖曲卡佩唔係為咗外表嘅，更加係為咗脾性，曲卡佩繼承兩個品種有嘅熱情，可愛同友善嘅天性，非常聰明，訓練容易，通常仲繼承貴婦嘅熱情同扮小丑嘅傾向。呢種狗通常好友善，鍾意社交互動，憎自己單獨一個，如果長時間獨處，可能有「分離焦慮症」。同其他寵物同細路相處得好，活躍同熱情，畀佢哋同年紀大啲嘅細路會好啲，細細個嘅仔囝要睇實。

外表大細
同好多雜交動物品種一樣，曲卡佩嘅尺寸同外表差別幾大。毛色差唔多所有顏色同埋顏色嘅組合都有，外面嗰層毛可以係直、攣、或波浪形都有。 體重低過 12 磅叫「玩具曲卡佩」、體重喺 13 至 18 磅叫「微型曲卡佩」，重過 19 磅以上叫「標準曲卡佩」；高度由 36 到 38 cm，三款曲卡佩嘅脾性同運動量唔相同。大約有十三年命。

金毛度多狗 
拉布度多狗

攷

拎

Cockapoo Generations Explained - https://doodledogs.club/cockapoo-dog-breed-information-and-personality-traits-f1-f2-f1b-chart/

狗